# VŠEOBECNE ZÁVÄZNÉ NARIADENIE OBCE BANSKÝ STUDENEC č. 1/2017 o sociálnych službách

(úplné znenie )

Obec Banský Studenec podľa § 4, ost.3, písm. p) a § 6 odst.1 zákona SNR č. 369/1990 Zb. o obecnom zriadení v znení neskorších predpisov a doplnkov a zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov vydáva všeobecne záväzné nariadenie o sociálnych službách, poskytovaných obcou Banský Studenec.

**Čl. I Všeobecné ustanovenia**

# § 1

(1) Toto všeobecne záväzné nariadenie (ďalej len „VZN“) v zmysle zákona NR SR č. 448/2008 Z.

z. o sociálnych službách a o zmene a doplnení zákona č.455/1991 Zb. o živnostenskom podnikaní (živnostenský zákon) v znení neskorších predpisov (ďalej len osobitný predpis) ustanovuje podmienky na základe ktorých obec Banský Studenec pri výkone svojej samosprávnej pôsobnosti zabezpečuje sociálne služby pre občana, ktorý je odkázaný na sociálnu službu a stanovuje úhradu za poskytovanie sociálnej služby.

# § 2

(1) Obec v rozsahu svojej pôsobnosti:

1. poskytne sociálnu službu uvedenú v § 3

# § 3

(1) Sociálne služby poskytované obcou Banský Studenec podľa druhu sú:

* + prepravná služba

**Čl. II Prepravná služba**

# §4 Okruh osôb, ktorým sa poskytuje prepravná služba

(1) Prepravná služba je sociálna služba, ktorá sa poskytuje:

1. fyzickej osobe s ťažkým zdravotným postihnutím s trvalým pobytom na území obce Banský Studenec, ktorá je odkázaná na individuálnu prepravu osobným motorovým vozidlom,
2. fyzickej osobe s trvalým pobytom na území obce Banský Studenec s nepriaznivým zdravotným stavom s obmedzenou schopnosťou pohybu po rovine alebo po schodoch a obmedzenou schopnosťou orientácie
3. fyzickej osobe – seniorom nad 65 rokov s trvalým pobytom v obci Banský Studenec

# §5 Poskytovanie prepravnej služby

1. Odkázanosť na individuálnu prepravu osobným motorovým vozidlom sa preukazuje poskytovateľovi prepravnej služby právoplatným rozhodnutím úradu práce, sociálnych vecí a rodiny o odkázanosti na individuálnu prepravu alebo preukazom ZŤP. Nepriaznivý zdravotný stav fyzická osoba preukazuje potvrdením poskytovateľa zdravotnej starostlivosti, alebo časenkou k lekárovi. Seniori sa preukazujú preukazom totožnosti..
2. Prepravná služba sa objednáva telefonicky alebo písomne deň vopred u poskytovateľa prepravnej služby.

# §6 Využitie prepravnej služby

* na prepravu do zdravotníckych zariadení v meste Banská Štiavnica
* na prepravu do zdravotníckych zariadení mimo mesta Banská Štiavnica
* na prepravu do zariadení sociálnych služieb v okrese Banská Štiavnica
* na prepravu na nástup / ukončenie kúpeľnej liečby mimo mesta Banská Štiavnica

# §7 Výška a spôsob úhrady za prepravnú službu

1. Výška úhrady **obce Banský Studenec**  za prepravnú službu poskytovateľovi je:

|  |  |  |
| --- | --- | --- |
|  | Cena za jazdu **do mesta** Banská Štiavnica | Cena za km **mimo mesta** Banská Štiavnica |
| **Občan ŤZP** | 0,30 € | 0,10 € |
| **Občan s nepriaznivým zdravotným stavom** | 0,30 € | 0,10 € |
| **Senior nad 65 r.** | 0,30 € | 0,10 € |

1. Spôsob úhrady za poskytovanie prepravnej služby:
   1. prijímateľ sociálnej služby zaplatí poskytovateľovi v hotovosti sumu za najazdené km.
   2. za úhradu (platbu) dostane prijímateľ od poskytovateľa prepravnej služby príjmový pokladničný doklad o výške úhrady za túto službu.

# Čl. III Záverečné ustanovenia

1. Pri poskytovaní sociálnych služieb a stanovení úhrady za poskytované sociálne služby sa primerane použije Zákon č. 448/2008 Z. z. o sociálnych službách, Zákon č. 71/1967 Zb.

o správnom konaní v znení neskorších predpisov.

1. V zmysle ustanovenia § 6 ods. 3 zákona SNR č. 369/1990 Zb. o obecnom zriadení v znení neskorších právnych predpisov bol návrh tohto VZN zverejnený na úradnej tabuli, a na webovej stránke obce [www.banskystudenec.sk](http://www.banskystudenec.sk) od 10.01.2017 do 26.01.2017 .
2. Obecné zastupiteľstvo obce Banský Studenec sa na tomto VZN uznieslo dňa 26.01.2017 , a to Uznesením č. 1/2017 .
3. Toto VZN nadobúda účinnosť pätnástym dňom od vyvesenia na úradnej tabuli obce Banský Studenec

|  |  |  |
| --- | --- | --- |
| Banský Studenec, dňa 26.01.2017 |  |  |
|  |  |  |

Pavol Santoris

Starosta obce

Vyvesené dňa : 10.1.2017

Zvesené dňa : .............................................................